Լիզա Սի

Լիզա Սի (, ), ամերիկացի բանաստեղծուհի և պատմաբան, կենսագիր, հրապարակախոս և հասարակական գործիչ։

Նրա հայրական կողմն ունի չինական ծագում, ինչն էլ նշանակալիորեն վճռել է նրա ճակատագիրը։

2010 թվականին Լիզա Սիի «Աղջիկները Շանհայից» վեպն ընդգրկվել է «New York Times» թերթի բեսթսելլերների ցանկում։ «Աղջիկները Շանհայից» և «Ձյունե ծաղիկը և նվիրական հովհարը» վեպերը նշվել են Ասիա–խաղաղօվկիանոսյան ամերիկյան գրականության մրցանակի գրքերի պատվավոր ցուցակում։ Լիզա Սիի «Ծաղկային ցանց», «Ինտերյեր» և «Վիշապի ոսկորները» վեպերը մտնում են «Կարմիր արքայադուստրը» դետեկտիվ շարքի մեջ։ «Ձյունե ծաղիկը և նվիրական հովհարը» ու «Սիրահարված պիոնը» վեպերում պատմվում է համապատասխանաբար 19–րդ և 17 XIXև XVII դարերերի չինացի կանանց մասին։

«Աղջիկները Շանհայից» և «Երազներ Ջոյից» վեպերը նվիրված են եղել երկու չինացի քույրերին, որոնք գաղթել են ԱՄՆ և բախվել են 1950-ական թվականներին Ամերիկայում տիրող հակամունիստական հիստերիայի հետ։ «Չինական տիկնիկներ» վեպը պատմվածք է արտիստների կյանքի մասին, որոնք հանդես են եկել 1930-40-ական թվականներին ԱՄՆ-ի չինական գիշերային ակումբներում։

«Համինգբերդ-լեյնով թեյի աղջիկը» վեպը չինացի մոր և դստեր մասին է, որը բաժանվել է խիստ ավանդույթների պատճառով, որտեղ 1990-2000 թվականներին նրանց պատմությունը միահյուսվել է պուեր թեյի ժողովրդականացման պատմությանը։

Լիզա Սիի առաջին վեպերը գրվել են մոր՝ Կարոլին Սիի և  «Մոնիկա Հայլենդ» կեղծանվամբ Ջոն Էսպիի համահեղինակությամբ»։ Այս շարքը ներառում է «Լոտոսի երկիրը», «Շանհայի ճանապարհ 110»  և «Ողջույն Հարավային Կալիֆոռնիայից» երեք գրքերը։ Լիզա Սին նաև «Half and Half»-ի համար գրել Է «Հիշատակման ընթրիք» պատմությունը։

Լիզա Սին 1973—2001 թվականների ընթացքում իր անձնական թղթերը հանձնել է Լոս Անջելեսի կալիֆոռնյան համալսարան։

Կենսագրություն 
Լիզա Սին ծնվել է 1955 թվականի փետրվարի 18-ին Փարիզում, սակայն իր կյանքի մեծ մասն անցկացրել է Լոս Անջելեսում, այդ թվում՝ դրա չինական թաղամասում։ Նրա մայրը՝ Կարոլինա Սին, նույնպես եղել է բանաստեղծուհի։ Լիզան 1979 թվականին ավարտել է Լոյոլայի համալսարանը։

1983-1996 թվականներին Լիզա Սին աշխատել է որպես «Publishers Weekly» թերթի թղթակից, ինչպես նաև հոդվածներ է գրել «Vogue», «Self» և «More» ամսագրերում։ Նա օպերայի համար գրել է լիբրետո, որի հիմքում եղել է նրա «Սառը լեռան վրա» գիրքը և «Autry Museum» թանգարանում մասնակցել է ընտանեկան պատկերասրահի ստեղծմանը, որը նվիրված է եղել 1930-ական թվականների Լոս Անջելեսին, թե ինչպիսին է տեսելա այն նրա հայրը յոթ տարեկան հասակում։ Նրա «Սառը լեռան վրա՝ չինական ծագմամբ ամերիկացիների փորձը» ցուցահանդեսը տեղի է ունեցել «Autry Museum of Western Heritage»-ում և Սմիթսոնյան ինստիտուտում։ Լիզա Սին նաև հաճախ հանդես է եկել որպես խոսնակ և դասախոս։

Սին հոդվածներ է գրել և մասնակցել է Լոս Անջելեսի և նրա չինական թաղամասի պատմությանը նվիրված բոլոր տեսակի մշակութային միջոցառումներին։ 2001 թվականին չինական ծագմամբ ամերիկացիների կազմակերպությունը նրան անվանել է «Տարվա կին», իսկ 2003 թվականին չին-ամերիկյան թանգարանը նրան շնորհել է «Պատմության արարիչ» մրցանակը։ Լիզա Սին լիազորված է Լոս Անջելես քաղաքի կողմից։

Էկրանավորում 
2011 թվականին «Searchlight Pictures» կինոընկերությունը «Ձյունե ծաղիկը և նվիրական հովհարը» վեպի հիման վրա համանուն ֆիլմ է նկարահանել՝ Չոն Ջի Հյոնի, Լի Բինբինի և Հյու Ջեքմանի գլխավոր դերերում։

Ծանոթագրություն

Գրականություն 
 Fenby, Jonathan. Modern China. New York: HarperCollins Publishers (2008).
 Gifford, Rob. China Road: A Journey into the Future of a Rising Power. New York: Random House Trade Paperbacks (2007).
 Liu, Xian. «Lisa Lenine See». In Asian American Novelists: A Bio-Biblical Critical Sourcebook, pp. 323—331. Ed. Nelson, Emmanuel S. Westport, CT: Greenwood Publishing Group Inc. (2000).
 Pan, Philip P. Out of Mao’s Shadow. New York: Simon and Schuster (2008).
 See, Carolyn. Dreaming: Hard Luck and Good Times in America. Los Angeles: University of California Press (1996).

Արտաքին հղումներ 
Официальный сайт Лизы Си — http://www.lisasee.com

 
20-րդ դարի ամերիկացի գրողներ
Ամերիկացի լրագրողներ
Ամերիկացի արձակագիրներ
Ամերիկացի կին գրողներ
Ամերիկացի կին վիպասաններ
21-րդ դարի ամերիկացի կին գրողներ
20-րդ դարի ամերիկացի կին գրողներ
20-րդ դարի ամերիկացի վիպասաններ
21-րդ դարի ամերիկացի գրողներ
Ամերիկացի բանաստեղծներ
Ամերիկացի հասարակական գործիչներ
Ամերիկացի պատմաբաններ
Ամերիկացի կենսագիրներ
Հրապարակախոսներ